Page:Humorist.pdf/18

 18 Thus while the Miller and the Youth, Were blythly slockning of their drowth, Bess fretting, scarcely held frae greeting, The Priest, enclos’d, stood vex’d and sweating, “ O wow!" said Hab, “ if ane might speer, Dear Master James, wha brought our cheer? Sic laits appear to us sae awfu", We hardly think your learning lawfu”. “ To bring your doubts to a conclusion," Says James, “ ken I’m a Rosicrucian, Ane of the set that never carries On traffic with black deils or fairies ; There’s mony a sp'rit that’s no a deil. That constantly around us wheel. There was a sage call’d Albumazor, Who’s wit was gleg as ony razor: Frae this great man we learn’d the skill To bring these gentry to our will ; And they appear, when we’ve a mind, In ony shape of human kind : Now, if you’ll drap your foolish fear, I’ll gar my Pocolet appear.’’ Hab fig’d and leugh, his elbuck clew, Baith fear’d and fond a sp’rit to view :